Hui i demà, donació de sang a Burjassot
2025-07-24

El Centre de Transfusió de Sang de la Comunitat Valenciana torna a fer parada a Burjassot en dues noves jornades de donació de sang que tindran lloc hui, dilluns 19 d’octubre i demà, dimarts 20 d’octubre.

La jornada de donació de sang de hui, dilluns, serà en el Centre Socioeducatiu Díaz Pintado i a l’Ajuntament mentre que demà, dimarts 20 d’octubre, la donació serà en el Centre Social d’Ausiàs March. Tant hui com demà l’horari serà de 17.00 a 20.30 hores.

Des del Centre de Transfusió recorden que poden ser donants de sang les persones entre 18 i 65 anys que pesen més de 50 quilos i gaudisquen de bona salut. Les dones poden donar sang tres vegades a l’any mentre que els homes poden fer-ho quatre vegades i no cal acudir en dejú a la donació. Aquelles persones que acudisquen a donar es podran emportar un val descompte dels Cinemes ABC i una motxilla de regal, record de la donació.